text: MAPES Cau 545 punts l'índex de rebrot i la velocitat de transmissió del coronavirus a la Garrotxa | NacióGarrotxa
  per Roger Tugas Vilardell , 9 de febrer de 2021 a les 12:55 |
  Tot i que el decurs de la pandèmia del coronavirus SARS CoV-2 va agafar embranzida la passada setmana a la Garrotxa i a la capital, Olot, les dades estadístiques que confecciona el Departament de Salut aporten una baixada del líndex de rebrot a la comarca, que se situa en els 1.342 punts, 545 menys que llavors (que era de 1.887) i una velocitat de contagi (Rt) que ha passat d'1,47 a 0,98 dècimes.
  Tanmateix, aquestes dades no es tradueixen en més pressió hospitalària o amb més persones confinades a les escoles. Així, a l'Hospital d'Olot, actualment hi ha 29 pacient ingressats amb Covid-19, un d'ells a l'àrea de semicrítics, tres defuncions durant la darrera setmana i un usuari traslladat a la unitat de crítics de l'Hospital Josep Trueta.
  A nivell escolar, amb l'inici dels cribatges massius que es van començat a fer la passada setmana en escoles i instituts –especialment a Olot–, no hi ha hagut un creixement més enllà dels actualment 53 grups confinats, amb 1.027 persones aïllades en domicili per 78 positius a les proves PCR , amb una total de 17 centres escolars afectats amb major menor mesura: des del cas de l'IES Garrotxa amb 14 grups confinats per 50 positius i 353 persones aïllades en domicili, fins a l'Escola Joan Maragall, a Santa Pau, amb un grup confinat per 4 positiu i 11 persones confinades. Els dos grups de l'escola primària de Sant Esteve d'en Bas, a la Vall d'en Bas, s'han hagut de confinar per 3 membres del personal docent positiu, amb què el centre educatiu roman tancat fins d'aquí pocs dies, que tornarà a obrir per a la trentena d'alumnes que s'hi estatgen.
  L'evolució a tot Catalunya és positiva
  Societat, vacuna, augmenten, contagis, ciutats, remet, comarques, dades, mapes, virus, Covid-19, coronavirus, salut, pandèmia, Covid, Garrotxa